เมื่ออาทิตย์ก่อน แวะไปพารากอน ไม่รู้จะทานอะไรเลยเดินเข้าร้านนี้ ผมไม่ได้เข้าสาขานี้มาตั้งแต่ตอนเรียนจบ เห็นทำร้านใหม่ดูดีบวกกับคนยังไม่เยอะ เลยฝากท้องไว้ที่ร้านนี้เลย

จากแรกซึคุเนะย่างถ่าน เป็นเนื้อไก่บดกับผักอะไรซักอย่าง เห็นเขียวๆแซมอยู่ เนื้อนุ่มดีครับ เข้ากับซอสที่ราดมาก จานนี้ชอบมากครับ

จานต่อมา ไก่กับหอยเชลล์ซอสนันบัง จานนี้แอบเซ็งครับ หอยตัวเล็กมากๆๆๆๆ เมื่อก่อนตัวใหญ่กว่าเหรียญสิบ ตอนนี้ตัวเท่าเหรียญบาท 55 ส่วนรสชาติอร่อยเหมือนเดิมครับ เติมข้าวไป 2 ถ้วย

สรุปแล้วทุกอย่างยังโอเคเหมือนเดิม ติดที่อาหารค่อนข้างช้าและหอยเชลล์ที่ตัวเล็กลงมากที่ทำให้แอบเซ็งเล็กน้อย